In nomine sancte Trinitatis. Ego Hugo, Autisiodorensis episcopus, notum fieri volo tam presentibus quam futuris quod Bertrannus de Selliniacho et Walterus filius ejus per manum nostram dederunt Deo et beate Marie [fº 13 vº, 1re col.] et monachis de Pontiniacho omnem terram quam in dominio suo habebant in parochiis Latiniaci Ville et Latiniaci Castelli. Dederunt etiam quicquid habebant tam in plano quam in nemore apud Ulmeta, que sunt juxta natatoria Sancti Aniani. Eoque tenore facta est ista donatio ut idem Bertrannus contra omnes calumpnias testis et defensor adsistat, excepto Hugone de Gissi, de cujus feodo haec habebat. Huic donationi interfuerunt: capellanus ipsius episcopi, Nargaudus et Mainardus, monachi, et Herbertus et Stephanus, servientes episcopi. Acta sunt hec quidem anno Incarnationis dominice millesimo Cº XXXmo Vº.